ট্যাংরা কান্ডে এবার রুজু খুনের মামলা

কলকাতা: পরতে পরতে রহস্যে মোড়া ট্যাংরা কান্ড। আর এবার এই ঘটনায় রুজু করা হল খুনের মামলা। ঘটনায় যেই তিনজনের মৃত্যু হয়েছে তাদের মধ্যে থেকে মহিলার পরিবারের তরফ থেকে এই খুনের মামলা দায়ের করা হয়েছে।

গতকাল অর্থাৎ বুধবার থেকেই খবরের শিরোনামে ট্যাংরা কান্ড। ট্যাংরার এক বহুতলের তিনটি ঘর থেকে উদ্ধার করা হয়েছে তিনজনের দেহ। যার মধ্যে রয়েছে দুজন মহিলা, এবং এক নাবালিকা। তিনজনের দেহ তিনটে রুম থেকে উদ্ধার করা হলেও, তিনজনেরই আত্মহত্যার ধাঁচ এক। কারণ সকলেই হাতের শিরা কাটা ছিল। যেই তিনজনের মৃত্যু হয় তাদের নাম: রোমি দে, সুদেষ্ণা দে এবং এবং নাবালিকা প্রিয়ম্বদা দে।

আরও পড়ুন: স্কুলে সহপাঠীর মারে মৃত্যু ছাত্রের, বিক্ষোভে এলাকাবাসী

আর এবার সুদেষ্ণা দের পরিবারের তরফ থেকে রুজু করা হল খুনের মামলা। মৃত সুদেষ্ণা দের বাবার দাবি, ‘ মেয়েকে খুন করা হয়েছে।’ তবে তিনি স্পষ্টত কারুর বিরুদ্ধে অভিযোগ দায়ের করেন নি।

এই ঘটনার সঙ্গে জড়িয়ে রয়েছে ই এম বাইপাসে গাড়ি দুর্ঘটনার খবরও। এই পরিবারের যেই সদস্যরা দুর্ঘটনায় আহত হয়েছেন তাঁরা হাসপাতালে চিকিৎসাধীন ছিলেন। তবে তাঁরা আপাতত স্থিথীশিল বলেই জানা যাচ্ছে।

ঘটনাটি আদৌ খুন না কি আত্মহত্যা তা এখনও স্পষ্ট নয় বলেই জানা যাচ্ছে। ঘটনার তদন্ত চলছে।

দেখুন অন্য খবর